Robert Kunkel. Robert Kunkel (1999-yil 28-aprelda tugʻilgan) — Germaniya vakili sifatida juftlikda konkida uchish musobaqalarida qatnashuvchi figurali uchuvchi. Konkida uchish boʻyicha sherigi Annika Hocke bilan birga 2022 Gran Prix de France turniring bronza medali sovrindori va Xalqaro konkida uchish ittifoqi musobaqasining uchta medalni qoʻlga kirigan, shu jumladan 2022 CS Finlandia Trophy turnirida oltin medal bilan taqdirlangan. Konkida uchish boʻyicha sobiq sherigi Talisa Thomalla bilan birga uchta Oʻsmirlar oʻrtasidagi Jahon chempionatida qatnashib, 2017-yilda oʻn ikkinchi, 2018-yilda yettinchi va 2019-yilda yana oʻn ikkinchi oʻrinni egallagan. Faoliyati. Hocke bilan 2019 — 2020-yilgi mavsum. Kunkel, Ruben Blommaert bilan boʻlgan juftligi oʻz nihoyasiga yetganidan koʻp oʻtmay Annika Hocke bilan juftlik hosil qilgan. Juftlik Oʻsmirlar oʻrtasidagi Gran pri musobaqasining Xorvatiyada va Polshada boʻlib oʻtgan bosqichida ikkita bronza medalini qo‘lga kiritgan va rossiyalik bo‘lmagan yagona jamoa boʻlgan. Juftlik Oʻsmirlar oʻrtasidagi Gran pri finaliga yoʻllanma olish uchun yetarli natija koʻrsatishgan. Kattalar toifasida Hocke / Kunkel juftligi 2019 CS Warsaw Cup musobaqasida debyut qilib, oltinchi oʻrinni egallagan, keyin Germaniyaning milliy chempionatlarida va 2020 Bavarian Open chempionatida kumush medallarni qoʻlga kiritgan. Juftlik 2020-yilgi Yevropa chempionatida ishtirok etib, yettinchi oʻrinni egallagan. Hocke / Kunkel juftligi 2020-yilgi Oʻsmirlar oʻrtasidagi Jahon chempionatidan soʻng oʻz mavsumini yakunlagan, ushbu chempionatda ular toʻrtinchi oʻrinni egallagan. Juftlik Monrealda boʻlib oʻtgan Kattalar oʻrtasidagi Jahon chempionatida debyut qilishlari kerak edi, ammo koronavirus pandemiyasi tufayli chempionat bekor qilingan. Natijalari. "GP: Gran-pri ; CS: ISU Challenger seriyasi ; JGP: oʻsmirlar oʻrtasidagi Gran-pri"